สวัสดีค่ะ คุณ ดิฉันกินยาคุมติดต่อกันมา 5 เดือนแล้ว เริ่มยาคุมแผงใหม่ช้าไป2 วัน เริ่มกินวันที่ 9 มค. โดยกินไปทีเดียวสองเม็ด ได้มีพสพ. ในวันที่ 13 มค. หลังจากนั้นทราบว่ายาจะยังไม่มีผลจนกว่าจะกินต่อครบกัน 7 วัน จึงกินยาคุมฉุกเฉินสองเม็ดในวันที่ 14 มค. และหลังจากนั้นก็กินยาคุมแบบแผงตามปกติ ต่อเนื่องค่ะ ไม่ทราบว่ายาคุมฉุกเฉินจะส่งผลต่อยาคุมปกติไหม ตอนนี้กินยาคุมปกติติดต่อกันมาได้ 12วันแล้ว(นับจากวันที่เริ่มกินช้า) เมื่อวานมีพสพ. อีกครั้ง อยากทราบว่าต้องทานยาคุมฉุกเฉินอีกครั้งไหมคะไม่แน่ใจว่า ยาคุมปกติที่ทานติดต่อมา12 วันจะคุมกำเนิดได้ไหม เพราะกินยาคุมฉุกเฉินในวันที่14 มค. ไป
สวัสดีค่ะ หากได้เริ่มทานยาคุมกำเนิดแผงถัดไปช้าไป 2 วัน ก็จะเท่ากับเว้นระยะไป 9 วัน ดังนั้น อาจมีโอกาสที่ไข่จะตกได้ ดังนั้น เมื่อได้เริ่มทานแผงใหม่ ก็อาจต้องใช้เวลาอย่างน้อย 7 วัน ยาคุมจึงจะเริ่มออกฤทธิ์ได้ใหม่อีกครั้ง แม้ในวันแรกจะทานไป 2 เม็ดก็ตาม ดังนั้น หากได้ทานไปเพียง 5 วันแล้วมีเพศสัมพันธ์ ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้อยู่หลังจากนั้น หากได้ทานยาต่อเนื่องไป 12 วัน แล้วมีเพศสัมพันธ์อีกครั้ง ก็ไม่จำเป็นต้องทานยาคุมฉุกเฉินอีก เพราะยาคุมกำเนิดก็น่าจะออกฤทธิ์ได้เต็มที่แล้วค่ะ เพราะหากทานยาคุมฉุกเฉินบ่อยๆ อาจไปมีผลลดประสิทธิภาพของยาคุมกำเนิดลงได้ และจะได้รับผลข้างเคียงเพิ่มโดยไม่จำเป็นค่ะ